শেখ হাসিনাসহ আওয়ামী লীগের বড় বড় নেতারা দাবি করেন, শেখ মুজিবের সাড়ে তিন বছরের শাসনামল ছিল বাংলাদেশের ‘স্বর্ণযুগ'। সেই স্বর্ণযুগের নমুনা কিছুটা হলেও তুলে ধরার চেষ্টা করেছেন মুজিব সরকারের প্রথম চীফ হুইপ শাহ মোয়াজ্জেম হোসেন তার ঐতিহ্য থেকে প্রকাশিত ‘বলেছি বলেছি বলব' গ্রন্থে। তার ভাষায়, ‘কবি লিখলেন, ‘‘ভাত দে হারামজাদা, নইলে মানচিত্র খাবো’’..... নেতা বললেন, ‘‘আমি তিন বছর কিছু দিতে পারুম না।’’ ভাল কথা সকলে মিলে যদি তিন বছর কিছু না নিতাম তাহলে একথা বলা শোভা পেতো। কিন্তু আমরা পেলাম এবং নিলাম কেবল দিলাম না। এটা কি করে হয়। এক যাত্রায় দুরকম ফল মেনে নেয়া কষ্টকর।'